Afrikaanse Volksmusiek saam met Beeskraal & Vriende – Roekeloos
Afrikaanse Volksmusiek saam met Beeskraal & Vriende
Gepubliseer deurRoekeloos	 30/12/2015 29/12/2015 3 Kommentare op Afrikaanse Volksmusiek saam met Beeskraal & Vriende
Hierdie CD is reeds op die rakke van alle groot CD-winkels. Dit is ’n samestelling van ou Afrikaanse Volksliedjies uit die FAK Sangbundel Volume I, nuut verwerk en gesing deur van Suid-Afrika se top Afrikaanse kunstenaars.
’n Paar verrassings sluit in Chris Chameleon se “Lied van Jong Suid-Afrika” saam Affies se seunskoor, die A-Minere, Beeskraal se rock ’n roll-weergawe van “Blinkvosperd”, Corlea Botha se hemelstem met “Uit die chaos van onse eeue”. Dan is daar die Vrystaatse en Transvaalse Volksliedere in Hollands met Jannie du Toit en Cordelia.
Ander liedjies sluit in: “Oukraalliedjie”, “Lied van die Boland”, “Ver in die ou Kalahari”, “O, Boereplaas”, “Ken jy die land”, “Afrikaners, landgenote”, “Dierbaar Suid-Afrika” en “Nimmer gaan ’n nasie onder”.
Jak de Priester se “Sporelied”, spesiaal geskryf vir Die Voortrekkers se 85-jarige feesvieringe, is ook op hierdie CD.
Gepubliseer deurRoekeloos 30/12/2015 29/12/2015 Gepubliseer inMusiekSleutelwoorde: Beeskraal, Chris Chameleon, Corlea Botha, FAK, Jak de Priester, Jannie du Toit, Jannie Moolman
’n Prins van die abstrakte oorlede
2015: Die jaar van sekurokrate en skokgranate
Pieter Mouton sê:
14/01/2016 om 11:00
Kan U asb. vir my sê waar kan ek die CD-stel Afrikaanse Volksmusiek saam met Beeskraal & Vriende te koop kan kry . Musica hier in die Kaap het dit nog nie op hulle stelsel nie .
14/01/2016 om 12:34
Die FAK behoort die vraag te kan antwoord. Kontak hulle by fak@fak.org.za
Hannetjie Gerber sê:
19/09/2016 om 12:25
Die cd’s is beskikbaar by:
Op die terrein van die Voortrekkermonument.